لیبرتس علاقہ

لیبرتس علاقہ ( لاطینی: Liberec Region) چیک جمہوریہ ( چیک لوکراج) دا اک علاقہ جو اتلے بوہیمیا چ واقع اے۔

چیک لوکراج دے اس علاقے دا ناں اسدے راجگڑھ لیبرتس دے ناں اتے اے ۔ اس علاقے دیاں سرحداں قومانتری پدھر اتے جرمنی تے پولینڈ نال لگدیاں نیں ۔ملکی پدھر اتے اسدیاں سرحداں لہندے چ اوستی ناد لابم علاقہ ، دکھن چ وچکارلا بوہیمیائی علاقہ تے چڑھدے چ ہرادتس کارلوفے علاقہ نال لگدیاں نیں ۔

 رقبہ آبادی
لیبرتس علاقہ دا رقبہ 3,162.93 مربع کیلومیٹر اے، تے اس دی کل آبادی 438,600 افراد اتے مشتمل اے۔

شہر تے قصبے
ایہ لیبرتس علاقہ دے وڈے شہر نیں:
 لیبرتس, راجگڑھ
 چیسکا لیپا
 خراستاوا
 فریدلانت
 یابلونتس ناد نیسوؤ
 سیمیلی
 تُرنوف

جغرافیہ
علاقے دا لینڈسکیپ ییزرا پہاڑاں اتے مشتمل اے جہڑے کرکونوشے پہاڑاں تے لوساتی پہاڑاں دا حصہ نیں ۔

ایہ علاقہ 2010 چ ہڑاں توں متاثر ہویا

ڈیموگرافی
1 جنوری 2012 مطابق علاقے دی آبادی 438,600 سی   جس چ 214,983 مرد تے 223,617 زنانیاں سن , جو ترتیب وار کل آبادی دا 49.0% تے 51.0% نیں ۔

مقامی حکومت
لیبرتس علاقے دے ایہ 4 ضلعے نیں: 

چیسکا لیپا ضلع
یابلونتس ناد نیسوؤ ضلع
سیمیلی ضلع
لیبرتس ضلع

تھلویں پدھر اتے علاقے دیاں 215 میونپلٹیاں نیں ، جنہاں چوں   65 سیمیلی ضلع چ 59 یابلونتس ناد نیسوؤ ضلع چ ، 57 چیسکا لیپا ضلع چ تے 34 لیبرتس ضلع چ نیں ۔

معیشت
لیبرتس علاقے چ دوجیاں صنعتاں دے نال نال شیشہ بنان ، میکینیکل انجنئرنگ تے جیولری دیاں صنعتاں کم کر رہیاں نیں ۔ The ایہ علاقہ بلیک ٹرائی اینگل کہے جاندے علاقے دا حصہ اے ، جہڑا جرمنی ، پولینڈ تے چیک لوکراج دی سرحد اتے بھاری صنعتاں دا علاقہ اے ۔http://www.umwelt.sachsen.de/umwelt/download/luft/Bericht_Luftqualitaet_Schwarzes_Dreieck_2002.pdf page 9

کلچر
لیبرتس دے علاقے چ 11 قومی یادگاراں نیں ۔
 ہور ویکھو 
 چیک جمہوریہ
 چیک لوکراج دے شہراں دی لسٹ
 چیک لوکراج دے ضلعے
 چیک لوکراج دے علاقے
 حوالے

باہرلے جوڑ

 Official website 

گٹھ:چیک لوکراج دے علاقے